# Apartman

### Izvor: Wikipedija

Apartman
The Apartment
Redatelj | Billy Wilder
Scenarist | Billy Wilder, I. A. L. Diamond
Glavne uloge | Jack Lemmon, Shirley MacLaine
Godina izdanja | 1960.
Trajanje | 125 minuta
Država | SAD
Jezik | Engleski
IMDb profil

"Apartman" (eng. “The Apartment”) je američka romantična komedija/ drama iz 1960. koju je režirao Billy Wilder, a koja govori o zaposleniku u New Yorku koji napreduje u svojem poslu zahvaljujuči činjenici što svojim šefovima koji imaju ljubavne afere stalno daje apartman na raspolaganje. Film je osvojio Zlatni globus i Oscara.

## [uredi] Filmska ekipa

Režija: Billy Wilder

Glume: Jack Lemmon (C. C. Baxter), Shirley MacLaine (Fran Kubelik), Fred MacMurray (Jeff Sheldrake), Jack Kruschen (Dr. Dreyfuss), Ray Walston (Joe Dobisch) i dr.

## [uredi] Radnja

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

New York. C. C. Baxter radi u jednoj tvrtci za osiguranje i stalno napreduje u poslu. No, ne toliko zbog svojeg marljivog rada, koliko zbog činjenice da svojim šefovima u bilo koje doba dana ostavlja svoj stan na slobodno raspolaganje kako bi ovi tamo nesmetano provodili tajne afere sa svojim ljubavnicama. Zbog toga Baxterov susjed, dr. Dreyfuss, misli da je ovaj neki okorjeli ženskar koji stalno provodi lude ljubavne noći sa raznim ženama. No ni samom Baxteru nije uvijek ugodno, jer katkad šefovi sa svojim ljubavnicama dolaze usred noći pa on mora provesti cijelu noć na ulici. Ipak, svi šefovi stoga pišu sjajne pohvale o njemu pa glavni ravnatelj tvrtke Jeff Sheldrake otkrije što se krije iza toga te se priključi tom dogovoru. Baxter je u međuvremenu tajno zaljubljen u Fran Kubelik, djevojku koja radi u dizalu, te ju jednom pozove van u kazalište ali se ona ne pojavi. Jedne noći, za vrijeme Božića, Baxter se vrati u svoj stan i otkrije da je upravo ona Sheldrekova ljubavnica - te da je zbog ljubavnih jada popila previše pilula kako bi počinila samoubojstvo. Baxter odmah pozove dr. Dreyfussa te uspije spasiti njen život. Fran ostane u njegovom stanu na neko vrijeme. Kada Baxter odbije Sheldreku davati više svoj stan te da otkaz, Fran shvati da je zaljubljena u njega te ga posjeti u njegovom stanu kojeg ovaj napušta.

## [uredi] Nagrade

- 3 osvojena Zlatna globusa (najbolji film – komedija ili mjuzikl, glavni glumac u komediji ili mjuziklu Jack Lemmon, glavna glumica u komediji ili mjuziklu Shirley MacLaine) i jedna nominacija (najbolja režija).
- 5 osvojena Oscara (najbolji film, režija, scenarij, scenografija, montaža) i 5 nominacija (najbolji zvuk, glavni glumac Jack Lemmon, glavna glumica Shirley MacLaine, sporedni glumac Jack Kruschen, fotografija)
- 3 osvojene BAFTA-e (najbolji film, glavni glumac Jack Lemmon, glavna glumica Shirley MacLaine)

## [uredi] Teme

Izuzev portreta usamljnosti i potrage za ljubavlju glavnog protagonsita Baxtera, scenarij kritizira i kapitalistički sustav vrijednosti. Zaplet u kojem Baxter napreduje u poslu ne zbog svoje sposobnosti nego zbog toga što svojim nadređenima čini privatne usluge (daje stan na raspolaganju radi lokacije za ljubavne afere) napada pohlepu kompanija te predstavlja ured kao mjesto labavog morala, dajući naznake da bi menadžeri osim svojih supruga mogli varati i na svojem poslu. Unapređenja i kontrole tržišta se daju za usluge.

## [uredi] Kritike

Većina kritičara je hvalila film te ga čak proglasila i jednim od najboljih u kinematografiji, dok je samo manji dio bio nezadovoljan. Među njima je bio i Dan Jardine koji je zdvojno prigovarao: "Na žalost, stoga što je film sagrađen na temelju nemoralnih likova, on je zanimljiv, ali se mora smatrati jednim od Wilderovih slabijih radova, kao jedan cinično topao, hrabar neuspjeh". S druge strane, jako zadovoljni Roger Ebert je napisao: "Postoji melankolična provalija tijekom praznika između onih koji imaju negdje ići, te između onih koji nemaju nigdje ići. "Apartman" je tako dirljiv dijelom zbog tog zakopanog razloga; odigrava se tijekom najkraćeg dana u godini, kada padne noć a ulice su hladne, kada nakon zabave u uredu neki ljudi idu kućama svojim obiteljima a drugi u svoje stanove gdje se nisu ni brinuli staviti božićno drvce. Na Božić, više nego bilo koji drugi dan godine, usamljena osoba se osjeća opljačkanom od nečega što je bilo u djetinjstvu, a sada ga više nema...Scenarij, izveden kao precizan balans između farse i tuge, je bio konstruiran od Wildera i I. A. L. Diamonda kako bi se demonstriralo da, usprkos tome što se Baxter i gđa. Kubelik sviđaju jedno drugome, su ipak robovi sistema vrijednosti njihove tvrtke".

Mike Szymanski je utvrdio: "Jedan od najsmiješnijih filmova koji su ikada osvojili Oscara za najbolji film, ovo je bilo riskantno ostvarenje za svoje razdoblje (i možda je to još uvijek za neke)" a Phil Villarreal: "Gledajući "Apartman" opet, shvatite kako se još uvijek doima svježe. To je možda dijelom zbog crno-bijele fotografije, koja mu daje bezvremenost u doba filmova u boji. No to je ipak više dokaz Wilderovog talenta i duha. Humanizam i bistrina sazrijevaju poput dobrog vina".

## [uredi] Vanjske poveznice

- imdb.com
- Recenzije na Rottentomatoes.com
- Filmsite.org
- Scenarij online

Prethodnik: | Oscar za najbolji film 1960. | Nasljednik:
Ben-Hur | Priča sa zapadne strane

Oscar za najbolji film
1927.–1929.

Krila • Svitanje • Broadwayska melodija

1930-e

Na zapadu ništa novo • Cimarron • Grand Hotel • Kavalkada • Dogodilo se jedne noći • Pobuna na brodu Bounty • Veliki Ziegfeld • Život Emilea Zole • U grob ništa ne nosiš • Prohujalo s vihorom

1940-e

Rebecca • Kako je zelena bila moja dolina • Gđa Miniver • Casablanca • Idući svojim putem • Izgubljeni izlet • Najbolje godine naših života • Džentlmenski sporazum • Hamlet • Svi kraljevi ljudi

1950-e

Sve o Evi • Amerikanac u Parizu • Najveća predstava na svijetu • Odavde do vječnosti • Na dokovima New Yorka • Marty • Put oko svijeta u 80 dana • Most na rijeci Kwai • Gigi • Ben-Hur

1960-e

Apartman • Priča sa zapadne strane • Lawrence od Arabije • Tom Jones • My Fair Lady • Moje pjesme, moji snovi • Čovjek za sva vremena • U vrelini noći • Oliver! • Ponoćni kauboj

1970-e

Patton • Francuska veza • Kum • Žalac • Kum II • Let preko kukavičjeg gnijezda • Rocky • Annie Hall • Lovac na jelene • Kramer protiv Kramera

1980-e

Obični ljudi • Vatrene kočije • Gandhi • Vrijeme nježnosti • Amadeus • Moja Afrika • Vod smrti • Posljednji kineski car • Kišni čovjek • Vozeći gđicu Daisy

1990-e

Ples s vukovima • Kad jaganjci utihnu • Nepomirljivi • Schindlerova lista • Forrest Gump • Hrabro srce • Engleski pacijent • Titanic • Zaljubljeni Shakespeare • Vrtlog života

2000-e

Gladijator • Genijalni um • Chicago • Gospodar prstenova: Povratak kralja • Djevojka od milijun dolara • Fatalna nesreća • Pokojni

Zlatni globus za najbolji film - komedija ili mjuzikl
1950-e

1951. Amerikanac u Parizu • 1952. S pjesmom u srcu • 1953. - 1954. Carmen Jones • 1955. Wichita/Guys and Dolls • 1956. Kralj i ja • 1957. Les Girls • 1958. Auntie Mame • 1959. Neki to vole vruće/Porgy i Bess •

1960-e

1960. Apartman/Song Without End — The Story Of Franz Liszt • 1961. Većina jednog/Priča sa zapadne strane • 1962. Dodir Minka/Meredith Willson's The Music Man • 1963. Tom Jones • 1964. My Fair Lady • 1965. Moje pjesme, moji snovi • 1966. Rusi dolaze, Rusi dolaze • 1967. Diplomac • 1968. Smiješna djevojka • 1969. Tajna Svete Viktorije

1970-e

1970. M*A*S*H • 1971. Gudač na krovu • 1972. Cabaret • 1973. Američki grafiti • 1974. The Longest Yard • 1975. Sunshine Boys • 1976. Zvijezda je rođena • 1977. Djevojka za zbogom • 1978. Nebo nek' čeka • 1979. Breaking Away

1980-e

1980. Rudareva kći • 1981. Arthur • 1982. Tootsie • 1983. Yentl • 1984. Romancing the Stone • 1985. Čast Prizzijevih • 1986. Hannah i njene sestre • 1987. Nada i slava • 1988. Zaposlena djevojka • 1989. Vozeći gđicu Daisy

1990-e

1990. Zelena karta • 1991. Ljepotica i zvijer • 1992. Igrač • 1993. Tatica u suknji • 1994. Kralj lavova • 1995. Praščić Babe • 1996. Evita • 1997. Bolje ne može • 1998. Zaljubljeni Shakespeare • 1999. Priča o igračkama 2

2000-e

2000. Korak do slave • 2001. Moulin Rouge! • 2002. Chicago • 2003. Izgubljeni u prijevodu • 2004. Stranputice • 2005. Hod po rubu • 2006. Komadi iz snova

Dobavljeno iz "http://hr.wikipedia.org../../../a/p/a/Apartman.html"

Posebno:Categories: Filmovi 1960-ih | Američki filmovi | Dobitnici Oscara za najbolji film | Dobitnici Zlatnog globusa za najbolji film | Romantični filmovi | Humoristični filmovi

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Français
- עברית
- Italiano
- 日本語
- Polski
- Português
- Русский